Document ID: 32005D0514

KOMISJONI OTSUS,
13. juuli 2005,
millega muudetakse otsust 96/609/EÜ, milles sätestatakse Côte d'Ivoire'ist pärit kala- ja akvakultuuritoodete impordi eritingimused, pädeva asutuse ning veterinaarsertifikaadi näidise osas
(teatavaks tehtud numbri K(2005) 2584 all)
(EMPs kohaldatav tekst)
(2005/514/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, (1) eriti selle artikli 11 lõiget 1,
ning arvestades järgmist:
(1)
Komisjoni otsuses 96/609/EÜ (2) on Ministère de l’Agriculture et des Ressources Animales - Direction Générale des Ressources Animales (MARA-DGRA) määratletud Côte d'Ivoire'i pädeva asutusena, kes kontrollib ning tõendab kala- ja akvakultuuritoodete vastavust direktiivi 91/493/EMÜ nõuetele.
(2)
Pärast Côte d'Ivoire'i valitsusasutuste ümberkorraldamist on pädev asutus muudetud asutuseks Ministère de la Production Animale et des Ressources Halieutiques - Direction des Services Vétérinaires et de la Qualité (MIPARH-DSVQ).
(3)
See uus asutus on võimeline tõhusalt kontrollima kehtivate eeskirjade kohaldamist.
(4)
MIPARH-DSVQ on andnud ametliku kinnituse direktiivis 91/493/EMÜ sätestatud eeskirjade järgimise kohta kala- ja akvakultuuritoodete kontrollimisel ja järelevalvestandardite järgimisel ning kõnealuses direktiivis sätestatud nõuetega samaväärsete hügieeninõuete täitmise kohta.
(5)
Seepärast tuleks otsust 96/609/EÜ vastavalt muuta.
(6)
Vajaliku üleminekuaja tagamiseks on asjakohane hakata käesolevat otsust kohaldama 45 päeva möödudes selle avaldamisest Euroopa Liidu Teatajas.
(7)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 96/609/EÜ muudetakse järgmiselt.
1.
Artikkel 1 asendatakse järgmise tekstiga:
“Artikkel 1
Ministère de la Production Animale et des Ressources Halieutiques - Direction des Services Vétérinaires et de la Qualité (MIPARH-DSVQ) on Côte d'Ivoire'i pädev asutus, kes kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.”
2.
Artikkel 2 asendatakse järgmise tekstiga:
“Artikkel 2
Côte d'Ivoire'ist pärit kala- ja akvakultuuritooted peavad vastama järgmistele tingimustele:
1.
igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele;
2.
tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt;
3.
välja arvatud külmutatud pakendamata kalatoodete puhul, mis on ette nähtud konservide tootmiseks, peab kõikidele pakenditele olema märgitud kustumatult sõnad “CÔTE D'IVOIRE” ja päritoluettevõtte, kalatöötlemislaeva, külmhoone või külmutuslaeva loa-/registreerimisnumber.”
3.
Artikli 3 punkt 2 asendatakse järgmise tekstiga:
“2. Sertifikaatidel peab olema MIPARH-DSVQ esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist.”
4.
A lisa asendatakse käesoleva otsuse lisas esitatud tekstiga.
Artikkel 2
Käesolevat otsust kohaldatakse alates 2. septembrist 2005.
Artikkel 3
Käesolev otsus on adresseeritud liikmesriikidele.
Brüssel, 13. juuli 2005

Labels: 10
3
18
6